Flest kvinner skader seg i vinterferien 
Er du kvinne, 40 år eller eldre? Da bør du passe ekstra på i vinterferien.  Det gjelder spesielt om du skal gå langrenn.  Ifølge statistikk fra forsikringsselskapet If er risikoen størst for å bli skadet om du er en kvinne i alderen 40 til 50 år.  – Kvinner mellom 40 og 60 år skader seg oftere på langrenn enn andre, og ofte oppstår skadene fordi de er for forsiktige, sier Ellen Paulsen i If. Skadene skjer oftest når de ploger i nedoverbakker og faller fremover.  – Mange forteller også at de har vært engstelige og har kjørt veldig sakte, og så mistet kontroll over skiene, sier Paulsen.  Ifs statistikk avslører også at unge gutter og menn har økt risiko for skader i vinterferien.  Gutter mellom 15 og 20 år har tre ganger så høy risiko for å bli skadet som jenter i samme alder. – Unge menn tar oftere høyere risiko enn evnene tilsier, og ofte er det snakk om stor fart. Derfor blir det fort mer alvorlige skader, som stygge brudd i armer, ben og rygg, sier Paulsen.  De fleste skadene blant gutter og menn skjer oftest når man kjører utenfor preparerte løyper.  De fleste skadene blant menn skjer mens de står slalåm.  Forsikringsselskapet har noen råd til dem som skal på vinterferie i år.  – Når vi ser på skadestatistikken er det fristende å be unge gutter og menn om å sakke på farten, mens kvinner heller bør gi på litt, sier Paulsen. 
If forsikring advarer kvinner mellom 40-60 år og unge menn mot økt skaderisiko i vintersesongen. Kvinner i denne alderen skader seg ofte på langrenn grunnet forsiktighet og fall i ploging. Gutter og menn 15-20 år har tre ganger høyere risiko for skader i vinterferien. Unge menn tar oftere høyere risiko, noe som fører til alvorlige skader. 